Diari Oficial de la Generalitat Valenciana


Sumari del DOGV 9847, del 13-05-2024 (2024/4256)

RESOLUCIÓ de 9 de maig de 2024, de la directora general d'Innovació i Inclusió Educativa, per la qual es resol la convocatòria del projecte d'innovació de biblioteques escolars «Biblioinnova't» per al centres docents de titularitat pública de la Generalitat Valenciana per al curs 2023-2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9847

Data del DOGV
:   13-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4256


Data del document
:   09-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 9 de maig de 2024, de la directora general d'Innovació i Inclusió Educativa, per la qual es resol la convocatòria del projecte d'innovació de biblioteques escolars «Biblioinnova't» per al centres docents de titularitat pública de la Generalitat Valenciana per al curs 2023-2024. [2024/4256]  
Per Resolució de 13 de març de 2024, de la Conselleria d'Educació, Universitats i Ocupació, es va convocar el projecte d'innovació de biblioteques escolars “Biblioinnova't” per als centres docents de titularitat pública de la Generalitat Valenciana per al curs 2023-2024. (DOGV núm. 9810, de 15.03.2024).  
Complits els tràmits establits en la Resolució de 13 de març de 2024, una vegada transcorregut el termini, i examinada la documentació presentada pels centres, es van seleccionar les sol·licituds com disposa l'apartat sext de la convocatòria.  
Publicada en data 9 d'abril de 2024, en la pàgina web de la Conselleria d'Educació, Universitats i Ocupació, la relació provisional de centres docents seleccionats, amb la indicació de les assignacions proposades, i estudiades les al·legacions presentades.    
Vista la proposta de resolució definitiva de data 22 d'abril de 2024, elevada per l'òrgan instructor de la convocatòria del projecte d'innovació de biblioteques escolars “Biblioinnova't” per als centres docents de titularitat pública de la Generalitat Valenciana per al curso 2023-2024.  
  
En virtut del que disposa l'apartat tretzé de la Resolució de 13 març de 2024 de la convocatòria, i d'acord amb l'apartat denové que conté la delegació per a resoldre la convocatòria, RESOLC:  
  
  
Primer  
Assignar als centres públics seleccionats que figuren en l'annex I les assignacions econòmiques que s'indiquen en cada cas, les quals s'abonaran amb caràcter de despesa extraordinària de funcionament, a càrrec del capítol 2 del programa pressupostari 421E00, del pressupost de la Generalitat de l'any 2024, per un import global màxim de 2.000.000 €, dels quals s'assignen 1.999.977,24 € amb un sobrant de 22,76 €.  
  
  
Segon  
L'entrega de l'assignació econòmica, una vegada concedida, es realitzarà per transferència bancària al centre docent per mitjà d'ordre de pagament en ferm, a proposta de la Conselleria d'Educació, Universitats i Ocupació, a càrrec del pressupost anual de l'exercici 2024, tal com estableix l'apartat catorzé de la convocatòria.  
  
València, 9 de maig de 2024.- La directora general d'Innovació i Inclusió Educativa (p.d. Resolució de 13 de març de 2024, de la Conselleria d'Educació, Universitats i Ocupació, DOGV núm. 9810, de 15 de març de 2024): Maria del Rosario Escrig Llinares.